YuJing

Yu Jing (หยูชิง (ยูจิง) ) ยักษ์ใหญ่แห่งเอเชีย เป็นประเทศที่มีอำนาจมากที่สุดเป็นอันดับสองใน Human Sphere ที่รวบรวมเอาวัฒนธรรมตะวันออกหลายๆ อย่างเข้าไว้ด้วยกัน การผสมผสานประเพณีในอดีตเข้ากับเทคโนโลยีใหม่ พวกเขาเป็นประเทศที่อันตราย และพยายามสร้างอำนาจจากการบงการและการบังคับผู้คน

**ประวัติศาสตร์**

ในช่วงครึ่งแรกของศตวรรษที่ 21 สาธารณรัฐประชาชนจีนได้ตื่นขึ้น ด้วยระบบเศรษฐกิจแบบทุนนิยม-สังคมนิยม ของพวกเขาทำให้ประสบความสำเร็จอย่างมากจนแทบจะทำลายประเทศจีนเนื่องจากความสำเร็จของมัน ซึ่งภายหลังประเทศจีนได้ตกอยู่ภายใต้การจู่โจมทางวัฒนธรรม อันเนื่องจากประชากรเริ่มสูญเสียความศรัทธาในรากเหง้าของระบอบคอมมิวนิสต์และเริ่มหันเสพสื่อจากอุตสาหกรรมบันเทิงของโลกตะวันตกเพื่อหาแรงบันดาลใจและความจรรโลงใจแทน

ซึ่งต้องขอบคุณการปฏิวัติทางวัฒนธรรม ทำให้คนจีนหลายชั่วอายุคนที่เติบโตขึ้นมาโดยไม่มีจุดยึดเหนี่ยวทางความเชื่อในลัทธิขงจื๊อ , ลัทธิเต๋า และพุทธศาสนาได้ถูกกวาดล้างไปจนหมดสิ้น และเนื่องจากว่าระบบเทวนิยมและระบบจักรพรรดิในสมัยโบราณก็ล่วงลับไปนานเกินไป ทำให้รัฐจำเป็นต้องฟื้นฟูระบบนี้ขึ้นมาใหม่อีกครั้งหลังจากเหตุการณ์ความซบเซาทางวัฒนธรรมในช่วงศตวรรษที่ 20

ค่านิยมแบบจีนดั้งเดิมได้รับการฟื้นฟูขึ้นมาอีกครั้งในลักษณะที่พรรคคอมมิวนิสต์เห็นว่าเหมาะสมและยอมรับได้ รวมถึงระบบของรัฐและศาสนาได้กลับมาใกล้ชิดกันอีกครั้ง และทางพรรคคอมมิวนิสต์เองก็กำลังมองหาผู้นำทางวัฒนธรรมจีน จนพวกเขาได้พบทายาทผู้สืบเชื้อสายโดยตรงจากราชวงศ์หมิงและและราชวงศ์ชิง ซึ่งเป็นผู้เรืองอำนาจจากยุคก่อน พร้อมกับมอบสถานะมังกร (ตำแหน่งจักรพรรดิ) ให้พวกเขาได้ขึ้นมาเป็นผู้มีอำนาจสูงสุดของรัฐ

และไม่นานประเทศจีนก็ได้กลายเป็นมหาอำนาจทางเศรษฐกิจในภูมิภาคเอเชียที่เกิดจากการขยายตัวอย่างเงียบ ๆ ด้วยวิธีการกระจายตัวทางเศรษฐกิจไปยังประเทศโดยรอบ ทำให้ประเทศเหล่านั้นถูกมังกรกลืนกินเข้าไปทีละประเทศ แต่ทว่าพวกเขาก็ยังคงรักษามรดกทางวัฒนธรรมและเอกลักษณ์ของแต่ละประเทศไว้อยู่

และเมื่ออำนาจทางเศรษฐกิจของสหรัฐฯ ล่มสลาย (จากความสูญเสียในโครงการอวกาศที่สูญเงินจำนวนมหาศาลไปในพริบตา) โลกทั้งโลกก็สั่นคลอนถึงแก่นแท้และความตื่นตระหนกที่ตามมา ประเทศต่างๆ เช่น ญี่ปุ่น และเกาหลีใต้ ที่อยู่ได้จากการพึ่งพาระบบเศรษฐกิจจากสหรัฐฯ ก็ต้องจำใจมาทำข้อตกลงเพื่อเข้าร่วมกับประเทศจีน ทำให้สิ่งนี้ไม่ได้รับการตอบรับเป็นอย่างดีจากพลเมืองส่วนใหญ่ของทั้งสองประเทศ และเพื่อป้องกันไม่ให้จีนที่ตั้งขึ้นใหม่จากการถูกกล่าวหาว่าเป็นเผด็จการจักรวรรดินิยม ทำให้จีนจำเป็นต้องทำการปฏิรูปประเทศอีกครั้งเพื่อก่อตั้งรัฐ Yu Jing ขึ้นมา และในตอนนี้ Yu Jing ก็ได้เป็นถือครองเป็นเจ้าของทวีปเอเชียไปครึ่งทวีปเป็นที่เรียบร้อยแล้ว

**ดินแดนของจักรวรรดิ**

จักรวรรดิ Yu Jing นั้นเป็นชาติที่สองที่ได้มาเข้าร่วมศึกการแข่งขันทางอวกาศ หลังจากที่รัฐ PanOceania ได้ไปตั้งอาณานิคมบนดาว Acontecimento (อะคอนเตซิเมนโต้) ซึ่งเป็นดาวเคราะห์ดวงที่สองของพวกเขาได้สำเร็จ ทำให้ทาง Yu Jing เองก็ไม่น้อยหน้า เพราะพวกเขาได้ค้นพบดาวเคราะห์แฝดที่ชื่อ YuTang (หยูทัง) และ ShenTang (เฉินทัง) ซึ่งดาวเคราะห์ทั้งสองดวงนี้เป็นดาวที่มนุษย์สามารถเข้าไปดำรงชีวิตอยู่ได้และมีทรัพยากรที่อุดมสมบูรณ์ จึงเป็นวิธีการจัดการปัญหาประชากรที่มีมากเกินไปได้เป็นอย่างดี แต่ถึงกระนั้น Yu Jing ก็ยังคงรับผิดชอบในการดูแลดินแดน Chung Kuo (จงกั๋ว หรือประเทศจีน) รวมถึงประเทศที่อยู่ในอาณาเขตการปกครองของพวกเขาบนดาวโลกอยู่เหมือนเดิม

**ระบบจักรวรรดินิยม ระบบแห่งความสมดุล**

ตามหลักการของลัทธิเต๋าแล้ว ความสมดุลเป็นปัจจัยสำคัญต่อการบริหารของจักรวรรดิ Yu Jing ในขณะที่จักรพรรดิได้ถูกมอบหมายให้เป็นบุคคลต้นแบบทางวัฒนธรรม Yu Jing (ประมาณจักรพรรดิของญี่ปุ่นในโลกปัจจุบัน ทำหน้าที่เป็นตัวแทนของประเทศ) แต่เขาก็ต้องทำการกระจายอำนาจของพวกเขาไปยังพรรครัฐบาลของยูจิง (Yu Jing Party) ซึ่งเป็นศูนย์กลางอำนาจหลักของจักรวรรดิที่แท้จริง โดยทั้งสองขั้วอำนาจนี้ก็ได้ถูกบังคับให้ทำการกระจายอำนาจภายในของตนเองต่อไปอีกทอด โดยระบบพรรคนั้นถูกแบ่งออกจากกันระหว่างสมาชิกพรรคเก่าของลัทธิเหมาหัวอนุรักษ์นิยม และกลุ่มนักการเมืองคลื่นลูกใหม่ที่เป็นนายทุนทางสังคมและนักทุนนิยมที่มีหัวคิดก้าวหน้า เช่นเดียวกับจักรพรรดิ ที่แบ่งออกเป็นสายราชวงศ์หมิง และราชวงศ์ชิง ทั้งหมดนี้ก็เพื่อสร้างจุดศูนย์กลางอำนาจจากทั้งสองขั้วนี้สำหรับคอยควบคุมจากด้านหนึ่งไปสู่อีกด้านหนึ่ง เฉกเช่นเดียวกับความสมดุลที่ละเอียดอ่อนตามแบบฉบับของหยินหยาง

แต่ถึงกระนั้นองค์จักรพรรดิเองก็อยู่ภายใต้การควบคุมของทางพรรคอยู่ดี หากจักรพรรดิไม่เชื่อฟัง ทางพรรคก็จะหาวิธีกำจัดเขา ไม่ทางใดก็ทางหนึ่ง และให้ประชาชนทำการเลือกตั้งขึ้นมาใหม่เพื่อทดแทนคนเก่าที่เสียไป

เนื่องจากอำนาจทางการเมืองที่แท้จริงของจักรวรรดิ Yu Jing ก็ยังคงอยู่ในมือของพรรครัฐบาลกับคะแนนเสียงจากการเลือกตั้งของเหล่าพลเมืองในจักรวรรดิ Yu Jing อยู่ดี เพราะว่าทางพรรคได้เปิดโอกาสให้สองตระกูลได้ลงแข่งขันกันเข้ารับตำแหน่งจักรพรรดิ เพื่อป้องกันไม่ให้ตระกูลใดตระกูลหนึ่งได้รับอำนาจทางการปกครองมากเกินไป เพราะอาจเกิดเหตุการณ์ที่ว่าในขณะที่ตระกูลหนึ่งขึ้นครองราชย์อยู่ในพระราชสำนัก อีกตระกูลหนึ่งกลับคิดวางแผนก่อกบฎหรือปลงพระชนม์เพื่อให้ตนได้เป็นใหญ่แทน ด้วยวิธีนี้จะทำให้ไม่มีตระกูลใดสามารถปีนขึ้นไปถึงระดับอำนาจที่ใกล้เคียงกับพระเจ้าดั่งที่พวกเขาเคยเป็นมาก่อนในสมัยโบราณ

และผู้ที่สมัครเลือกตั้งเป็นจักรพรรดินั้น จะต้องได้รับปริญญาทางด้านกฎหมายที่มหาวิทยาลัย Tian Di Jing (เถียน ตี้ ชิง) ซึ่งเป็นมหาวิทยาลัยของจักรวรรดิ ก่อนที่พวกเขาจะได้มาลงสมัครเลือกตั้งให้เข้ารับตำแหน่งจักรพรรดิ เนื่องจากว่าพวกเขาจะต้องทำหน้าที่ในฐานะหัวหน้าคณะลูกขุนของจักรวรรดิ หากเกิดเหตุการณ์ต้องพิพากษาคดีความให้กับจำเลยขึ้นมา

ซึ่งความทะเยอทะยานของแต่ละตระกูลจะสงบลงก็ต่อเมื่อหนึ่งในนั้นได้นั่งบนบัลลังก์หยก ซึ่งแน่นอนว่าจะต้องมีการแยกอีกตระกูลออกจากขอบเขตแห่งอำนาจก่อนเป็นอันดับแรก แต่ถึงแม้ว่าระบบจะทำมาเพื่อป้องกันให้ตระกูลหนึ่งจากการได้รับอำนาจการปกครองทุกอย่าง แต่ก็ไม่ได้ป้องกันครอบคลุมไปถึงเรื่องของการวางอุบาย การทรยศหักหลัง และการต่อสู้เพื่อการปกครอง อำนาจ ของทั้งสองตระกูล และที่สำคัญที่สุดนั่นก็คืออิทธิพลของจักรวรรดิ

ระบบจักรวรรดินิยมนั้นมีรากฐานมาจากปรัชญาของขงจื๊อ ปรัชญานี้พยายามสร้างเจ้าผู้ปกครองที่มีความเมตตาและยุติธรรม ซึ่งจะทำให้ประชาชนมีความจงรักภักดีและได้ตระหนักถึง ระบบนี้จะมีโครงสร้างโดยใช้แนวคิดเกี่ยวกับลำดับชั้นของลัทธิขงจื๊อ ซึ่งจะช่วยในการสร้างรากฐานให้กับระบบราชการดูมีความเข้มงวดมากขึ้น ทำให้ระบบราชการของจักรวรรดิหนักแน่นดั่งเสาหินที่ปักหลักมั่นคง

**ประเทศที่ผู้คนมีความสุขที่สุด**

ถ้าหากสิ่งที่สื่อของรัฐพูดนั้นเป็นความจริง จักรวรรดิ Yu Jing ก็คงเป็นประเทศที่ปลอดภัยและผู้คนมีความสุขที่สุดใน Human Sphere เพราะกองทัพของพวกเขาจะคอยปกป้องและขับไล่ผู้รุกรานจากประเทศอื่นหรือเหล่ากบฎที่เป็นบ่อนทำลายความมั่นคงภายในของรัฐ

แต่อย่างไรก็ตาม สิ่งที่ไม่ได้กล่าวถึงคือการอำนวยความสะดวกในการมีอยู่ของภัยคุกคามเหล่านี้ที่เป็นภัยต่อสภาสูง สังคมของ Yu Jing นั้นถูกแทรกแซงโดย Triads หรือพวกมาเฟียจีน ซึ่งเป็นองค์กรอาชญากรรมขนาดใหญ่ และกลุ่มผู้ก่อการร้ายเช่นกองโจร Nipponese Tatenokai (นิปปงนีส ทะเตะโนะไค) และกองโจร Kempeitai (เค็มเปไต) อีกทั้งบนอวกาศยังเต็มไปด้วย พวก Yuan Yuan (หยวน หยวน) กลุ่มโจรสลัดที่แยกตัวมาจาก Yu Jing ดูเหมือนเป็นเรื่องแปลกที่ระบบที่เต็มไปด้วยกฎระเบียบที่เคร่งครัดของ Yu Jing ก็ยังไม่สามารถขจัดภัยคุกคามภายในประเภทนี้ออกไปให้หมดได้ แม้แต่องค์กรทางทหารที่มีอำนาจทางการเมืองสูงอย่าง Imperial Service ก็ไม่สามารถเอาชนะภัยคุกคามเหล่านี้ได้

สำหรับ Yu Jing แล้วนั้น การเกิดภัยคุกคามจากภายในและจากศัตรูต่างประเทศเหล่านี้ล้วนก่อให้เกิดประสิทธิภาพในการปลูกฝังความรู้สึกต่อกลุ่มสังคมและการเป็นพลเมืองของตน รวมทั้งอีกฝ่ายหนึ่งนั้นเป็นศัตรูที่ไร้หน้า ซึ่งช่วยให้รัฐบาลได้ปกครองประชาชนในประเทศผ่านความน่ากลัวของอีกฝ่ายได้ ทำให้ Yu Jing เป็นประเทศปิดและมีความมั่นคงภายในรัฐที่เข้มแข็ง

อย่างไรก็ตาม สื่อของรัฐก็ไม่เคยคิดจะกล่าวถึงการที่มีคนถูกอุ้มหายไปอย่างลึกลับทั่วประเทศ , การโจมตีของมาเฟีย Triads หรือพวกกองโจร Kempeitai รวมถึงข่าวการเข้าปราบปรามอันสุดแสนจะป่าเถื่อนของหน่วยสืบราชการลับจากทางจักรวรรดิ นอกจากนี้ยังไม่มีการเอ่ยถึงสถานที่ๆชื่อว่า Satori (ซาโทริ) ซึ่งเป็นคุกลับบนดวงจันทร์ดวงที่สองของดาว Paradiso มันเป็นดวงจันทร์ปราศจากกฎหมายระหว่างประเทศใดๆ เนื่องจาก Yu Jing ไม่อนุญาตให้คณะกรรมาธิการจาก O-12 ได้เข้าไปตรวจสอบ แต่อย่างไรก็ตาม ก็ยังมีชาว Nomad และชาว Haqqislamite เข้าไปตั้งสิ่งปลูกสร้างไว้หลายแห่งบนดวงจันทร์ ซึ่งส่วนใหญ่ใช้เพื่อผลประโยชน์ทางการค้า และยังมีข่าวลืออีกว่ายังมีสถานพยาบาลเก่าแก่หลายแห่งในคุก Satori ถูกใช้เป็นห้องสอบปากคำผู้ต้องหาของทาง Imperial Service

**สามเสาหลักของระบบศาสนาในเอเชีย**

ประกอบไปด้วยสามศาสนาหลักที่กำลังเฟื่องฟูและมีความสำคัญทางวัฒนธรรมในสังคมต่อจักรวรรดิ Yu Jing เฉกเช่นเดียวกับในประเทศจีนโบราณ ศาสนาทั้งสามนี้อยู่ร่วมกันโดยเป็นแหล่งที่มาของพิธีกรรมและมีความหมายสำหรับพลเมืองของ Yu Jing ทุกคน

>พุทธศาสนาซึ่งมุ่งเน้นไปที่ข้อกังขาทางสังคมอย่างลึกซึ้ง เป็นที่นิยมของเหล่าสมาชิกพรรครัฐบาลและเหล่าชนชั้นสูงของจักรวรรดิ Yu Jing

>ลัทธิขงจื๊อซึ่งเป็นศาสนาประจำชาติที่ได้นำไปใช้เพื่อทำการเทศนาหลักปรัชญาให้กับพลเมืองของตนและเพื่อให้เหล่าผู้ปกครองได้มีความฉลาดและมีเมตตา

>ลัทธิเต๋าเป็นศาสนาของชาว Yu Jing โดยเน้นที่บุคลิกเฉพาะตัวที่แข็งแกร่ง และความสมดุลของหลักหยินหยาง

**เกมแห่งอำนาจของจักรวรรดิ Yu Jing**

สำหรับจักรวรรดิ Yu Jing เป็นมหาอำนาจที่ยิ่งใหญ่ที่สุดเป็นอันดับสองใน Human Sphere ทั้งการวางแผนและเส้นทางสู่การเป็นมหาอำนาจ ทำให้ Yu Jing พยายามที่จะกลายเป็นตัวละครหลักในทุกประเทศ โดยเข้าแทรกแซงผ่านความสัมพันธ์ทางเศรษฐกิจไปยังทุกประเทศในฐานะม้าโทรจัน ผ่านการเจรจาต่อรองกับหน่วยงานของรัฐบาล O-12 ทำให้มังกรตัวนี้ได้จิกกรงเล็บของมันไปยังทุกประเทศใน Human Sphere โดยการวางแผนนี้จะทำให้ได้รับอิทธิพลมากขึ้นในการเดินหมากและมีการต่อต้านน้อยที่สุด

**เหล่าทัพย่อยของจักรวรรดิ**

**Imperial Service (ISS)**

พวกเขาคือคณะตุลาการของจักรวรรดิ Yu Jing ซึ่งได้รับมอบอำนาจในภารกิจปกป้องและรักษากฎระเบียบ ซึ่งเหล่าทัพนี้ถูกเรียกกันว่า Imperial Service โดยเหล่าทัพนี้มีหน้าที่รับผิดชอบงานด้านการป้องกันภายในอาณาจักร ความมั่นคงของพลเรือนและทหาร ตลอดจนปฏิบัติการปราบปรามการก่อการร้ายและปราบปรามกลุ่มเคลื่อนไหวทางการเมืองที่มุ่งเน้นไปยังการโค่นล้มพรรครัฐบาลหรือองค์จักรพรรดิ โดยที่พวกเขาไม่คำนึงถึงความป่าเถื่อนของวิธีการที่โหดร้ายและเลวทราม หรืออาจเป็นเพราะการใช้วิธีการเหล่านั้น ที่ทำให้กรมราชทัณฑ์ได้รู้วิธีที่จะควบคุมสถานการณ์ใด ๆ ที่พวกเขาได้รับมอบหมายในฐานะศัตรูที่น่าเกรงขาม และสิ่งนั้น ทำให้พวกเขาเป็นดั่งกงเล็บพญามังกรที่คอยขย้ำศัตรูที่เป็นภัยต่อจักรวรรดิ

**Invincible Army**

Invincible Army นั้นถือกำเนิดขึ้นระหว่างการปฏิรูปทางทหารของรัฐมนตรี Tseng Huan (เซิง หวน) โดยมีวัตถุประสงค์คือการที่พวกเขาต้องการเปลี่ยนรูปแบบกองทัพปัจจุบันของรัฐ โดยอิงตามจำนวนทหารราบทั่วไปที่ได้รับการฝึกฝนมาไม่ดีจำนวนมาก เพื่อให้ทันสมัยและมีประสิทธิภาพยิ่งขึ้น โดยการวิจัยทางทหารได้รับการปรับปรุงและมุ่งเน้นไปที่การพัฒนาความทนทานของร่างกาย พวกเขาสามารถผลิตชุดเกราะที่ขับเคลื่อนด้วยขุมพลังของเซอร์โวมอเตอร์ที่แข็งแกร่ง และทนทานขึ้นมาได้ โดยในภายหลังได้มีการสร้างค่ายและศูนย์ฝึกอบรมหลายแห่งทั่วประเทศ โดยมีผู้สอนที่ดีที่สุดของ Human Sphere และในช่วงเวลาสั้น ๆ Yu Jing ก็ได้เปิดตัวหน่วยรบที่แข็งแกร่ง และมีระเบียบวินัย อีกทั้งยังสามารถสู้รบในกลยุทธ์ที่ซับซ้อนหลายๆชั้นได้ ซึ่งในทุกวันนี้ Invincible Army ก็ได้กลายเป็นกองกำลังจู่โจมที่ยอดเยี่ยม เพราะถึงแม้พวกเขาจะได้รับการฝึกฝนจากผู้ฝึกสอนต่างชาติ แต่พวกเขาไม่เคยลืมรากเหง้าของวัฒนธรรมจีนเดิมที่พวกเขาเป็นอยู่เลยแม้แต่น้อย ทำให้พวกเขากลายเป็นรบที่น่าเกรงขาม และมีระเบียบวินัยที่เคร่งครัด อีกทั้งความสามารถทางยุทธวิธีของพวกเขาเป็นระบบระเบียบและดูมีเอกลักษณ์อย่างยอดเยี่ยม พร้อมกับด้วยรูปลักษณ์และชื่อเสียง พวกเขาจึงดูเป็นยอดนักรบผู้เป็นอมตะท่ามกลางสนามรบ

**White Banner**

"หลายคนมักกล่าวกันว่ารัฐ **PanOceania** เป็นรัฐมหาอำนาจอันดับหนึ่งใช่ไหม? คุณแน่ใจไหม? ถ้าเป็นเช่นนั้น ทำไมรัฐมหาอำนาจที่แข็งแกร่งที่สุดใน Human Sphere ถึงได้ถูกพรากดินแดนครึ่งหนึ่งบนดาว **Svalarheima** ไปจากพวกเขากันล่ะ? แล้วมันเป็นไปได้อย่างไรทั้งที่เวลาผ่านไปนานหลายปี หลังจากการเปิดม่านสู้รบกันอย่างเปิดเผยและอย่างลับๆ ล่อๆ แต่ทว่าพวกเขาก็ยังไม่สามารถทวงคืนพื้นที่นั้นกลับคืนมาได้เลย? ทั้งสองคำถามมีคำตอบเดียวกันคือกองพันธงขาว หรือ White Banner"

**"ความยืดหยุ่น , การประยุกต์ร่วมกับความแข็งแกร่งและทนทาน , ความคล่องตัว, การพรางตัวและโจมตีแบบไม่ทันระวัง"**

นี่คือลักษณะสำคัญของกองพัน White Banner กองกำลังที่มีทัศนคติที่แข็งแกร่งและบ้าบิ่นของผู้ที่รู้ว่าพวกเขาควรปกป้องตนดินแดนเองจากศัตรูที่พร้อมและเต็มใจที่จะกำจัดพวกเขาทุกคน พวกเขาคือกองกำลังที่เป็นอาวุธลับของ **StateEmpire** ในอาณัติของฮ่องเต้ และเป็นสาเหตุที่ทำให้ **"รัฐมหาอำนาจ"** ไม่กลายเป็น **"มหาอำนาจ"** บนดาว **Svalarheima** ได้